CELEX: 32021R1368
Language: da
Date: 2021-08-06 00:00:00
Title: Kommissionens gennemførelsesforordning (EU) 2021/1368 af 6. august 2021 om tarifering af visse varer i den kombinerede nomenklatur

17.8.2021   
               
               
                  DA
               
               
                  Den Europæiske Unions Tidende
               
               
                  L 294/5
               
            
         KOMMISSIONENS GENNEMFØRELSESFORORDNING (EU) 2021/1368
         af 6. august 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2) bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. august 2021.
            
               
                  På Kommissionens vegne
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En vare (et såkaldt clip-on-objektiv), der består af en glaslinse i et plasthus udstyret med en »clip-on«-monteringsanordning.
                        Varen er beregnet til brug sammen med enkeltlinsekameraer, der er integreret i smartphones, tablets og andre lignende apparater.
                        Når varen fastgøres over kameraets linse ved hjælp af clip-on-monteringsanordningen, får kameraet en anden brændvidde.
                        Se billedet  (*1)
                        
                     
                     
                        9002 11 00 
                     
                     
                        Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9002  og 9002 11 00 .
                        Som følge af varens objektive karakteristika (tilstedeværelsen af en »clip-on«-monteringsanordning til fastgørelse af objektivet på et enkeltlinsekamera) er varen beregnet til at blive anvendt sammen med et optisk instrument (kamera) som et linsesystem, der, når det vendes mod en genstand, giver et billede af den. Varen er derfor et objektiv henhørende under pos. 9002  (se også de forklarende bemærkninger til HS, pos. 9002 , tredje stykke).
                        Teksten til KN-kode 9002 11 00  omfatter objektiver til kameraer uden angivelse af nogen bestemt type kamera og udelukker ikke objektiver til kameraer indbygget i andre varer, som ikke selv tariferes som kameraer.
                        Varen skal derfor tariferes under KN-kode 9002 11 00  som et objektiv til kameraer.
                     
                  
               
            
               (*1)  Billedet er kun vejledende.